**ОТЧЕТ ЗА ДЕЙНОСТТА НА НАРОДНО ЧИТАЛИЩЕ „Н.Й.ВАПЦАРОВ – 1924г.” ГР.СТАМБОЛИЙСКИ ЗА 2019 год.**

Народно читалище „Н.Й.Вапцаров-1924г.” е единственото културно средище на територията на град Стамболийски. През своята вече 95 годишна история, читалището неуморно работи за културата и просвещението на града ни, като не жали сили и средства за утвърждаване на българските традиции, опазване и популяризиране на културните ценности, съчетани с новите технологии.

Изминаха четири години от работата на новото настоятелство на Народно читалище „Н.Й.Вапцаров-1924г.” гр.Стамболийски. Периодът беше много успешен и дейността на читалището беше разнородна и активна. Отчитайки дейността през календарната 2019 година, започваме с

**БИБЛИОТЕЧНАТА ДЕЙНОСТ :** През 2019г. библиотеката продължи да бъде полезна с услугите за гражданите: компютри за потребителите, достъп до интернет и онлайн информация, електронни услуги, и др.

**КОМПЛЕКТУВАНЕ:** През **2019г.** в библиотеката са постъпили **322** нови документи, на стойност **3754.34 лв.**

Библиотечният фонд в края на отчетния период наброява **27 886** библиотечни единици.

От дарения на читатели постъпиха **151** тома на стойност **2300.58** лв..

Основно фондът на библиотеката се обнови благодарение на дарителите на книги. Фондът на библиотеката е доста остарял, но въпреки финансовите трудности, ние успяхме да набавим част от новите съвременни романи и детска литература. Литературата, която закупихме беше съобразена според търсенето на нашите потребители.

Комплектуването става посредством преки доставчици – издателства и много по-малко книжарници.

Набавянето на нови заглавия се извършва със собствени средства от събраните читателски такси и бюджета на читалището. За да задържим читателския интерес и повишим броя на нашите читатели е нужно постоянно да обновяваме книжния фонд.

Абонаментът за **2019г. – 2бр. списания -**  „Бърборино” и „Журнал за жената” на стойност – 131.50лв. Списанията сме предоставяли за домашно ползване.

**БИБЛИОТЕЧНА, СПРАВОЧНО–БИБЛИОГРАФСКА И ИНФОРМАЦИОННА ДЕЙНОСТ:**

През 2019г. нашата библиотека продължи да предлага качествени и професионални реализирани библиотечни и информационни услуги на потребителите ни :

* заемане на библиотечни документи за дома;
* доставка на книги и други библиотечни документи за ползване в библиотеката;
* информационни услуги, базирани на книжни и електронни източници;
* консултации на ползвателите при избор на библиотечни документи,
* обучение на ползватели;
* културни и образователни програми и инициативи.

Библиотеката осъществява и технически услуги, свързани с нуждите от комуникация – разполага с необходимата техника и предоставя услуги, свързани с набиране, разпечатване, сканиране и съответно получаване и изпращане в различен формат и по различни канали информация – e-mail, принтер, скенер, мултимедия и др.

През отчетния период библиотеката ни е посетена **7755** пъти. Раздадени са **16 909** библиотечни единици.

Библиотеката ни разполага с **3 533** библиотечни единици литература за деца. От нея – **442** тома отраслова л-ра и **3091** тома худ. л-ра. За отчетния период сме обслужвали потребители до **14 години – 352**, от тях начален курс – **182,** среден курс – **170**.

Средната читаемост за 2019г. е приблизително **20,6** тома. Мероприятията, провеждани в библиотеката дадоха добри резултати – засилиха интереса на децата към книгите.

При възрастните читатели също се чувства оживление през изминалата година.

# **ПРОГРАМА „Българските библиотеки – съвременни центрове за четене и информираност“ 2019г.:** През 2019г. Министерство на културата обяви финансова подкрепа за библиотеките за обновяване на фондовете им с книги и други информационни източници по **Програма „Българските библиотеки – съвременни центрове за четене и информираност” 2019г.**  Написахме проект като се съобразихме с посочените условия. Общата стойност на проекта беше – **1200лв**. Бяхме одобрени – **1080лв**. от Министерство на културата и **120 лв**. собствено финансиране. Фондът на библиотеката се обнови с нови **132бр**. библиотечни единици – **95 бр.библ. единици – БСЧ л-ра и 37 бр.библ.единици – детска литература.** Работихме с **10** издателства.

**ПРОГРАМА „ГЛОБ@ЛНИ БИБЛИОТЕКИ – БЪЛГАРИЯ”:** Компютърната зала на библиотеката разполага с **6** компютъризирани места с безплатен достъп до Интернет, оказва консултантска помощ на потребителите при търсене на информация или ползващи средствата за комуникации.

Библиотеката организира безплатни курсове по ИКТ за начинаещи, в които се включват граждани на различна възраст, безработни, пенсионери. Курсът започва с: Въведение в компютрите, Основни компоненти на компютъра, Работа с клавиатура и мишка, Работа с текстообработваща програма Microsoft Word и Създаване и редактиране на текстови документи. През втория ден участниците се учат как да използват интернет пространството, запознават се с полезни сайтове, как да проверяват по електронен път сметките си за вода, ток и др. Последният етап от курса е за създаване и ползване на електронна поща, регистрация и работа със социални мрежи за комуникация– Фейсбук. Курсът е практически и участниците в него упражняват свободно получените теоретични знания.

Индивидуално обучени са 30 граждани.

 Проведени са 3 курса за компютърна грамотност на хора над 60 години. В момента тези хора свободно си служат с компютъра, влизат в интернет и си създават профили в социалните мрежи. Курсовете бяха водени доброволно от г-ца Бойка Игнатова.

През 2019г. компютърната зала към библиотеката, оборудвана по Програма „Глоб@лни библиотеки – България” бе посетена **2 124** пъти.

**Проведохме 4 групови обучения, обучени лица – 20, индивидуални обучения – 114.**

Групите за обучение се сформираха в зависимост от нуждите и свободното време на обучаемите.

**ЧИТАТЕЛИ:** През отчетната 2019г. година са регистрирани **820** читатели, от тях до 14 години – **352**.

Основни групи читатели през 2019г. работници в промишлеността – **136**, студенти – **35**, инженерни специалисти – **6**, писатели, журналисти, артисти, худ. – **10.** Все по-голяма част от читателската аудитория се отбелязва в графата „Други” – **89** поради факта, че много нови професии са извън разделението на библиотечната статистика. Основен контингент читатели са учащи, студенти, работници и пенсионери. Тенденция от години е преобладаващият брой на жените – читатели – **62%,** останалите **37%** са мъже. През 2019г. библиотеката ни беше посетена и от **452** потребители, които ползваха компютрите по Програма „Глобални библиотеки – България”, като някои от тях не са читатели на библиотеката. Общо посещения на компютрите за 2019г. - **1 544** пъти.

Увеличен е броят на читатели от среден и начален курс на обучение.

Характеристиката по пол сочи - броят на жените читатели е по–голям, спрямо мъжете. През 2019г. са регистрирани **7755** посещения.

Голяма част от посещаемостта се дължи и на добрата културна и образователна политика на библиотеката. Организираните и проведени прояви за местната общност привличат все повече граждани от различни целеви групи.

И през 2019г. библиотеката продължи работа по опазване фонда на библиотеката като организира поетапно дейностите с читатели-длъжници. За възстановяване на невърнатите книги основно се работи при следване на дейностите – изпращане на e-mail, SMS, уведомяване чрез телефон, посещения на адресите на длъжниците с връчване на уведомителни писма.

Извършени са **556** устни справки и консултации и 3 писмени тематични библиографски справки.

Продължава тенденцията на спад на писмените справки по заявка, поради разширените възможности, които предлага Интернет чрез различни образователни сайтове за готови реферати, дипломни и курсови работи.

С подкрепата на Програма „Глоб@лни библиотеки - България” библиотеката се стреми да развива и въвежда нови ИКТ–базирани услуги, с цел подпомагане електронното включване на местната общност и подобряване качеството на живот на хората. Областите, в които се предлагат е-услуги са е–правителство, е–заетост, е–здраве, е–образование, е–култура, е–общество, е–бизнес, е–умения.

Библиотечно–библографското и информационно обслужване е реализирало **930** дистанционни услуги чрез Интернет като – своевременно информиране за наличие на търсено заглавие, на e-mail и чрез SMS; презаписване на библиотечни документи; покана за подновяване на читателска карта на активни читатели от предходни години; покана за прояви на библиотеката, и др.

Библиотеката е разположена на площ от **201** кв. м., книгохранилището – **15** кв.м. Фондът е организиран според изискванията и е на свободен достъп за всички граждани на Общината.

Продължаваме да отстояваме мястото си на водеща институция в духовния и образователния живот на град Стамболийски.

Продължи традицията за колективни посещения на ученици за запознаване с обслужването, справочния и информационен потенциал на библиотеката и провеждането на уроци по определени теми /включени в учебния процес/.

Продължава работата ни по Програмата „Минимум библиотечни знания по ББЗ”. Нашето обслужване на потребителите на библиотеката е изградено на принципа от по-простото към по-сложното. Учениците постепенно придобиват умения за самостоятелно ориентиране във фонда на библиотеката. Те с лекота търсят и намират необходимата им информация чрез използване на речници, енциклопедии и др. видове справочници. Сами се научават да ползват критическа литература. Научават се сами да избират интересно за тях четиво, чрез познаване елементите на книгата: заглавна страница, съдържание, предговор, анотация, илюстрации.

**КУЛТУРНО – ПРОСВЕТНИ ИЗЯВИ ПРЕЗ 2019г.:** През 2019г. бяха организирани различни библиотечни инициативи. Библиотеката се отзова и на всички градски и читалищни мероприятия. Проведените срещи, четения и часове в библиотеката са с учениците от СУ „Отец Паисий”, ОУ„Христо Ботев” и ОУ„Христо Смирненски”, ДГ„Звънче”, ОДЗ„Райна Княгиня”, ДГ „Искра”.

**МЕРОПРИЯТИЯ:**

* **Месец януари** - „Снаха” и „Татул” - 115 г. от рождението на Георги Караславов, български писател (1904 – 1980); – среща –разговор с ученици от СУ „Отец Паисий”
* **Месец януари** - „Книгите на детството” – посещение в ДГ „Звънче”
* **Месец януари** - „Ние, врабчетата”, „Малки жабежки истории” - 15 г. от смъртта на Йордан Радичков, български писател и драматург (1929 – 2004); - срещи на ученици от I –IV клас
* **м.01.2019г.** - Организиране на курс за възрастни по компютърна грамотност и работа с интернет към библиотеката в читалището
* **19.02.2019г**. - Рецитал с ученици посветен на 145 год. от обесването на Васил Левски
* **01.03.2019г. -**  Изложба-конкурс „Баба Марта бързала, мартенички вързала” с мартеници, изработени от деца
* **м.03.2019г. -** Литературна игра – „Най-хубавите приказки на Елин Пелин” - четене на приказки с ученици от втори клас
* **м.03.2019г. -** „Що е то?” – презентация за гатанките – как се пишат гатанки – разговор с ученици трети клас
* **м. Април – Маратон на четенето.**
* **м. Април – „Екскурзия в библиотеката” –** тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката.
* **м. Април - „На Велики четвъртък”** – беседа за традицията и боядисването на Великденски яйца – с ученици от четвърти клас
* **м. Април** -  **„За вас, деца любими”** – тематично посещение на ученици от ІII клас в библиотеката на читалището, посветено на 126 г. от рождението на Елисавета Багряна, българска поетеса (1893 – 1991);
* **м. Май – Литературно четене „В чудния свят на приказките” –** посещения на ученици в Детския отдел на библиотеката и четене на приказки
* **м. Май – „Миналото на родния край – послание към бъдещето” –** среща в библиотеката с малките предприемачи от IV „Б” клас от СОУ „Отец Паисий”
* **м. Май** – Литературни четения **„Стаята на приказките”** – използване на мултимедия в представянето на любими детски приказки, деца четат на по – малки деца приказки в детския отдел
* **м. Май** -**„Нощ в библиотеката” –** разговор за библиотеките по света, среща с герои от приказките, занимателна кръстословица, рисунка на любим герой с деца от четвърти клас
* **м. Юни – Работилница „Сръчни ръчички” –** деца съживяват старите книги в Детския отдел на библиотеката чрез лепене и подвързване на книжките
* **м. Юли и Август** – **„Лятна читалня” –** четене в библиотеката и в парка пред читалището под мотото „Да бъдем заедно с хубавата детска книга” Библиотеката организира „Лятна читалня” в детския отдел и в парка пред Читалището, под мотото **„Да бъдем заедно с хубавата детска книга!”**
* **м. Август** – **Организиране на изложба с рисунки „Моят любим герой от приказките” –** награждаване на участниците в лятната читалня и конкурса за рисунка.
* **м. Септември** **– „Дарете ваша любима книга на библиотеката” –** дарителска кампания на библиотеката.
* **М.Октомври - „ С приказките на Оскар Уайлд”** - 165 г. от рождението на Оскар Уайлд, ирландски писател и драматург (1854 – 1900); - четене на приказки с най – малките читатели на библиотеката
* **01.11.2019г.** – Литературна вечер, посветена на Народните будители – „Будителите вчера, днес и утре?”.
* **01.12.2019г.** – 1-ви декември – Световен ден за борба със СПИН – посещения на горен курс при СОУ „Отец Паисий” в библиотеката – раздаване на брошури и дипляни, свързани с борбата срещу СПИН.
* **м. Декември** - „ Понякога ще идвам във съня ти …….” - 110 г. от рождението на Никола Йонков Вапцаров, български поет (1909 – 1942); - рецитал
* **9.12. – 13.12. 2019г.** – Национална седмица на четенето в библиотеката
* **м. Декември** – „Дядо Коледа в библиотеката” – Коледна приказка за малките читатели.

**ДАРИТЕЛИ:** Дарителството за благородни каузи има забележителна история в България. Благодарение на най-стародавните ни традиции – ктиторството и дарителството са съхранили устоите на нашия етнос във времето и до днес. Потребността да проявяваш благотворителност, да помагаш е съществувала винаги. Понякога е нужно много малко, за да се постигне ПОВЕЧЕ. Нашата библиотека разчита на дарителите да подпомогнат развитието на библиотечния фонд и материално – техническата база, като предварително им благодарим за жеста, но си запазваме правото на подбор и оценка.

**Дарение на книги – 151 книги, на стойност 2300.58 лв.**

Книгите са нови, актуални, интересни подходящи за голяма част от нашите читатели.

Нашите дарители са представители на различни социални слоеве и професии.

Това е един от начините библиотеката да попълни фонда си с книги.

**НАШИ ДАРИТЕЛИ: Красимира Стоянова, Славка Стойчева, НБ „Иван Вазов” гр.Пловдив, ИК „ХЕРМЕС”, Константин Смиленов, Божурка Савова, Павел Янков.**

 **КУЛТУРНА ДЕЙНОСТ**

**ШКОЛИ И КЛУБОВЕ КЪМ ЧИТАЛИЩЕТО:**

През отчетния период 2019г. в читалището работиха следните колективи, школи и клубове:

* Детско-юношески фолклорен танцов ансамбъл „ЮЖНЯЧЕ” – главен художествен ръководител Жанета Иванова, помощник - ръководители Анелия Въкова и Марчела Команова, корепетитори Ангел Назлъмов и Луко Буров. В Ансамбъл „Южняче” танцуват 160 деца на възраст от 4 до 17 години, разпределени в 4 възрастови групи.
* Танцова формация „Траке” – ръководител и хореограф Жанета Иванова, хореограф и репетитор – Георги Карабахчиев, балетмайстор и солист на Фолклорен Ансамбъл „Тракия” гр.Пловдив, помощник ръководител за група „Начинаещи” - Христина Петрова, корепетитор Ангел Назлъмов. В Танцова формация „Траке” любителите-танцьори са в две групи – напреднали и начинаещи, с общ брой 80 танцьори.
* Школа за класически и модерен балет с ръководител Мария Арабаджиева, 30 деца
* Школа по изобразително изкуство с ръководител Карамфила Прахчарова – 25 деца
* Курс по български език и литература с преподавател Божка Андонова – 18 деца. Курсът успешно подготвя ученици от 7 и 12 клас.
* Курс по английски език с преподавател Росица Нанева. Към момента в курса изучават английски език 26 деца
* Курс по Денс енд Фит – ръководител и инструктор Катя Иванова
* Школа по пиано – музикален педагог Дарина Петкова

**ДЕЙНОСТ НА КОЛЕКТИВИТЕ И ШКОЛИТЕ:**

През 2019 г. **Детско-юношески фолклорен танцов ансамбъл „Южняче”** има следните изяви:

- Юбилеен танцов концерт, изнесен на сцената в читалището с участието на всички деца от 4-те възрастови групи по случай 50-годишнината от създаването на Ансамбъла – 10.05.2019г.

Във връзка с този голям юбилей, бяха поканени всички бивши танцьори от Ансамбъл „Южняче” от 1969г. до сега, с които след концерта беше организирана „Среща на поколенията”.

- Участие на децата от всички групи на ансамбъла в празничната програма на „Свети дух” – Празника на град Стамболийски – 15.06.2019г.

- Участие на децата от Втора група на Ансамбъл „Южняче” в Летен детски творчески лагер в рамките на Фестивала „Лятна дъга”, организиран от Секцията на ЦИОФФ-България в гр.Китен – 25-28.06.2019г.

- Участие на танцьорите от Трета група на ансамбъла в Международен лагер-фестивал в гр.Аспровалта, Гърция, съвместно с деца от Сърбия и Гърция – 22-29.08.2019г.

- Участие на танцьорите от Четвърта група на Ансамбъл „Южняче” в Международен фолклорен фестивал „Черноморски събор „Евро фолк – 2019” в гр.Китен и спечелване на най-високата награда – ГРАНД ПРИ! Ръководителят Жанета Иванова бе удостоена с почетна грамота и званието „Маестро”.

- Участие на децата от Втора група на Ансамбъл „Южняче” в Коледния концерт на Община Стамболийски със своята Коледарска постановка – 26.12.2019г.

Танцова формация **„Траке”** има следните участия през 2019г.:

* Участие в Празника на виното „Трифон Зарезан – 2019г.” – 14.02.2019г.
* Участие в Тържественото честване на Националния Празник на Р България 3-ти март като участници във възстановка заедно с Комитет „Родолюбие” гр.Пловдив – 03.03.2019г.
* Тържествен Юбилеен концерт по случай две големи годишнини: 55 години град Стамболийски и 95 години Читалище – 27.04.2019г.
* Участие в Международен Танцов Фестивал „Кранево 2019” и изнасяне на успешен концерт пред елита на хореогафската и танцова общност на България – 01-05.06.2019г.
* Участие в сборен фолклорен концерт в гр.Пловдив, сцена Община, по проект „Пловдив 2019”. От ТФ „Траке” е представен танцът „Куди”, като ярък образец на местен за региона обичай – 11.06.2019г.
* Участие в сборен концерт на изявени танцови формации и Ансамбъла на Югозападния университет „Неофит Рилски”гр.Благоевград на сцената на Летен театър гр.Бургас – 13.06.2019г. Концертът бе заснет и излъчен по БНТ 2.
* Участие в Национален фестивал „С хоро на Поморийския бряг” гр.Поморие – 14.06.2019г.
* Участие в Празничната програма по случай „Свети дух” – Празника на гр.Стамболийски - 17.06.2019г.
* Участие в Международен фолклорен фестивал „На армане с тъпане” в гр.Разлог – 28-30.06.2019г.
* Участие в Коледен концерт в читалището в с.Елешница община Разлог, съвместно с местни танцови и певчески формации – 21-22.12.2019г.

**Школа за класически и модерен балет – изяви през 2019г.:**

* Пролетен Балетен концерт, организиран в Ритуалната зала на читалището под надслов „Пролетни цветя” – 29.03.2019г.
* Участие в Юбилейния концерт, посветен на 90-годишнината на нашето читалище - 27.04.2019г. Ръководителката Мария Арабаджиева бе наградена със златен медал и грамота от Съюза на народните читалища.
* Тържествен Балетен концерт – Годишна промоция на Школата за класически и модерен балет с р-тел Мария Арабаджиева – 29.05.2019г.
* Участие в Коледен Концерт в ДНА гр.Пловдив – 14.12.2019г.

В репертоара на двете големи танцови формации „Южняче” и „Траке” бяха включени нови танци с авторска хореография и авторска музика на изтъкнати български хореографи и композитори, бяха ушити и нови носии. Това се осъществи благодарение спонсорството на „МОНДИ СТАМБОЛИЙСКИ „ ЕАД” .

**Изяви на Школата по изобразително изкуство** през 2019г.:

* М.Януари и Февруари – участие в Национален конкурс „Наследници на Дечко Узунов” – гр.Казанлък, Специална награда на Неда Пандева и грамота на ръководителката Карамфила Прахчарова за наградени деца.
* Участие в Национален конкурс „Пчелите”
* Участие в Национален конкурс „Пролет върху листа” – гр.Кюстендил
* М. април – участие в изложба за детски рисунки в Галерия „Гъбенски” в Трявна, от фонда на „Малък зограф” и „13 века България”. Във фонда са и рисунки на деца от нашата Школа за рисуване „Драсканици”.
* М.юли – участие в Световен конкурс за детска рисунка „България” 2019
* М. септември – участие в конкурс за детска рисунка, организиран от „МОНДИ СТАМБОЛИЙЙСКИ” ЕАД на тема Околна среда и природа – спечелени 1, 2 и 3 място, грамоти и награди на всички участници
* Изложба в читалището – фоайе втори етаж, посветена на 90 години читалищна дейност в гр.Стамболийски и на нашите спонсори от „МОНДИ”
* М. май – участие в конкурс „Азбука” на ONE ART KAFE – НАГРАДА НА Радост Бакалова и грамоти на всички участници
* М.май - Участие в Международно биенале на Музей и Академия за детско изкуство – Ксанти, Гърция – Осмо биенале „По пътя на музиката” :
* М.Юни - Международен ден на рисуването с участие на децата от школата

- Участие в концерт и рисуване в помощ на деца в неравностойно положение в Община Пловдив

- Посещения на изложби от програмата „Пловдив 2019”

- Подготовка за приемни изпити в художествените училища и успешно издържани изпити, има възпитаници на нашата школа „Драсканици” в художествените училища в Пловдив.

**Организационна дейност на читалището**

1. И през този отчетен период читалището продължи да организира гостуването на **театрални постановки** в нашия град. Ето кои бяха театрите за 2019 година:

1."Изневери в повече" - ПК "Ажур Пико" - 14.05.2019г.

2. "Горката Франция" - Фери АРТ - 6.06.2019г.

3. "Испанска фиеста" - "Вива Арт" - 11.10.2019г.

4. "Животът, макар и кратък" - Иван Тодоров - 23.10.2019г.

1. Съвместно с Община Стамболийски Народно читалище „Н.Вапцаров” организира провеждането на редица **празници,** обогатяващи културния живот на града и общината ни:
2. „Празник на виното – Трифон Зарезан” – 14.02.2019г.

2. Тържествено честване на националния празник на Р България 3-ти март. Програмата на честването за 2019г. включваше поднасяне на цветя и венци на паметника на ген.Шувалов и възстановка на събитията по събитията от януари 1878 година, свързани с освобождаването на нашия край и село Полатово. Във възстановката участваха Комитет „Родолюбие” гр.Пловдив и танцьори от Танцова формация „Траке”.

3. Съвместно с Община Стамболийски организиране и провеждане на ежегодния Празник на град Стамболийски „Свети дух” – 15, 16 и 17.06.2019г. През 2019 година нашата съвместна организационна дейност включваше концерти на гостуващи изпълнители:Хип-хоп рапърът 100 кила, Виевската група, Веселин Маринов, както и концерти с участието на местни групи:

Хор на пенсионерите „Авлигите”, Гайдарски състав към Общински център за работа с деца, народните певци Вили Коева и Илиян Сандрев, гайдарът Никола Балабанов, Ансамбъл „Южняче” и Танцова формация „Траке”,

както и многобройни спортни мероприятия за деца и възрастни.

4. Съвместно с Община Стамболийски читалището участва в организиране и провеждане на Коледен концерт с участието на Павел и Венци Венц, гайдарската школа от Общински център за работа с деца и Втора група на Ансамбъл „Южняче” – 26.12.2019г.

III. Освен с пряка организаторска дейност, Народно читалище „Н.Вапцаров” гр.Стамболийски става домакин и на множество мероприятия на различни гостуващи организатори, като множество обучения по Европейски програми , трудови борси, срещи на пчеларите, срещи на диабетиците, лекции, презентации, мероприятия на детски градини и училища, събрания с граждани и др.

IV. Организационна дейност на **Читалищното настоятелство**

За отчетния период Читалищното настоятелство има проведени 11 заседания и взети 15 решения.

На 27.03.2019г. се проведе Общо Отчетно-изборно събрание, на което бе преизбран настоящият председател – г-н Любомир Марков.

В заключение можем да кажем, че дейността на читалището през изминалата 2019г. беше активна, наситена със събития и успешна .

Читалищното настоятелство изказва благодарност на Община Стамболийски и на ОП БКС за оказваната финансова, техническа и ресурсна помощ при поддръжката на сградата и грижите за нашия общ читалищен дом.

Читалищното настоятелство изказва благодарност на Община Стамболийски за оказваната морална, материална и финансова подкрепа за осъществяването на богата ни и съвместна дейност, на ОП БКС за техническата и ресурсна помощ, и на Монди Стамболийски ЕАД за партньорството и подкрепата на нашите школи.

Благодаря на членовете на читалищното настоятелство, на всички членове на читалището, на всички ръководители и участници в нашите школи и на читалищните служители за приноса им и за успешната ни съвместна работа.

 Председател: Любомир Марков

**НАРОДНО ЧИТАЛИЩЕ „Н.Й.ВАПЦАРОВ-1924г.” ГР.СТАМБОЛИЙСКИ**

**ул. „Заводска” №15 тел. 0339 622 35 e-mail: n\_vaptzarov@abv.bg**

**КУЛТУРЕН КАЛЕНДАР НА НЧ ”Н.Й.ВАПЦАРОВ-1924г.” ГР.СТАМБОЛИЙСКИ**

**ЗА 2020 ГОДИНА**

|  |  |  |
| --- | --- | --- |
| **Месец:** | **Дата:** | **Мероприятие:** |
| **януари** | **01.2020г.** | **„Обичам те и те целувам” – поетична вечер - 85 г. от рождението на Дамян Дамянов (1935 – 1999), български поет.**   |
|  | **01.2020г.** | **„Книгите на детството” – посещение в ДГ „Звънче”** |
|  | **01.2020г.** | **„Ще те накарам да се влюбиш” - 80 г. от рождението на Недялко Йорданов (1940), български поет и драматург** |
|  | **01.2020г.** | **Отбелязване на традиционния народен празник Бабинден**  |
|  | **01.2020г.** | **Организиране на курс за възрастни по компютърна грамотност и работа с интернет към библиотеката в читалището** |
| **февруари** | **14.02.2020г.** | **Съвместно с Община Стамболийски организиране и провеждане на Конкурс за най-добро домашно вино по случай традиционния Празник на лозарите и винарите „Трифон Зарезан” и „Празник на виното” с награждаване на победителите в конкурса и фолклорна програма с участието на танцьори от Танцова формация „Траке”. Ритуал по зарязване на лозе.** |
|  | **02.2020г.** | **„С незабравимите стихове на Леда Милева” - 100 г. от рождението на Леда Гео Милева (1920 – 2013), българска поетеса, преводач, общественик. Автор на стихове и пиеси за деца и на преводи от английски, руски и френски езици.** |
|  | **19.02.2020г.** | **Рецитал с ученици посветен на 145 год. от обесването на Васил Левски** |
| **март** | **01.03.2020г.** | **Общинска изложба-конкурс „Баба Марта бързала, мартенички вързала” с мартеници, изработени от деца** |
|  | **01.03.2020г.** | **Благотворителна акция – подаряване на мартенички на децата от Дом за временно настаняване на деца в гр.Стамболийски** |
|  |  |  |
|  |  |  |
|  | **03.03.2020г.** | **Честване на Националния празник на Р България – 3-ти март, съвместно с община Стамболийски – посещение на паметника на Генерал Шувалов и възстановка по исторически събития** |
|  | **8.03.2020г.** | **„8-март –Празник на всички читателки на библиотеката”** |
|  | **03.2020г.** | **„ Под шарената черга” - 130 г. от рождението на Чудомир – Димитър Христов Чорбаджийски (1890 – 1967), български писател хуморист, художник и краевед. – литературна вечер** |
|  | **03.2020г.** | **„Вечер на поезията”**  |
|  | **03.2020г.** | **Откриване на Пролетна изложба с детски рисунки на школата по изобразително изкуство към читалището** |
|  | **03.2020г.** | **Пролетен концерт на Школата за класически и модерен балет** |
|  | **03.2020г.** | **Литературна игра – „Най-хубавите приказки на Елин Пелин” - четене на приказки с ученици от втори клас**  |
|  | **03.2020г.** | **„Що е то?” – презентация за гатанките – как се пишат гатанки – разговор с ученици трети клас** |
|  |  |  |
| **април** | **04.2020г.** |  **Откриване на изложба Великденски яйца, украсени от децата на община Стамболийски** |
|  | **м.04.2020г.** | **Участие на Ансамбъл „Южняче” в Арт-фестивал гр.Перущица** |
|  | **04.2020г.** | **Гостуваща театрална постановка** |
|  | **04.2020г.** | **„На Велики четвъртък” – беседа за традицията и боядисването на Великденски яйца – с ученици от четвърти клас** |
|  | **04.2020г.** | **Участие на школата по балет в Национален балетен фестивал в гр.Пазарджик по случай 29-ти април – международен ден на балета** |
|  | **04.2020г.** |  **„ С любимите приказки на Ханс Кристиян Андерсен” - 215 г. от рождението на Ханс Кристиан Андерсен (1805 – 1875) датски писател на детски приказки.** |
|  | **04.2020г.** | * **„Пет приказки” от Валери Петров - 100 г. от рождението на Валери Петров (1920 – 2014), български поет, сценарист, драматург и преводач.**
 |
|  | **04.2020г.** | **„Екскурзия в библиотеката” – тематично посещение на ученици от І клас в библиотеката на читалището, свързано с Празника на буквите и „Вече съм читател” – записване на децата – читатели на библиотеката** |
|  | **04.2020г.** | **Маратон на четенето** |
| **май** |  |  |
|  | **05.2020г.** | **Участие на Фолклорен детски ансамбъл „Южняче” в „Балканфолк” – фестивал в гр.Велико Търново** |
|  | **05.2020г.** | **Участие на Школата по рисуване в Международен конкурс за детска рисунка в гр.Банско** |
|  | **05.2020г.** |  **11май – СВ. СВ.Кирил и Методий – спомен за Първите Апостоли Просветители Български**  |
|  | **04.05.2020г.** | **Тържествен танцов фолклорен концерт на Танцова формация „Траке”, посветен на 6-ти май - Гергьовден**  |
|  | **11.05.2020г.** | **Тържествен танцов фолклорен концерт на Детско-юношески фолклорен танцов ансамбъл „Южняче”, посветен на 24-ти май – денят на българската писменост и култура** |
|  | **05.2020г.** | **„Нощ в библиотеката” – разговор за библиотеките по света, среща с герои от приказките, занимателна кръстословица, рисунка на любим герой с деца от четвърти клас** |
|  | **24.05.2020г.** | **Съвместно с Община Стамболийски организиране и провеждане на Тържествено честване на 24-ти май – Денят на българската писменост и култура. Шествие и празнична програма с участието на ученици и деца от училищата и детските градини в гр.Стамболийски** |
|  | **05.2020г.** | **Концерт на Школата за класически и модерен балет – Годишна продукция** |
| **юни** | **01.06.2020г.** | **Съвместно с Община Стамболийски организиране и провеждане на „Празник на детето” и Рисунка на асфалт на площада пред читалището по случай 1-ви юни – Международен ден на детето** |
|  | **04.06.2020г.** | **Изява на школата по изобразително изкуство по случай 4-ти юни – международен ден на рисуването с изложба на открито** |
|  | **06.2020г.** |  **170 г. от рождението на Иван Вазов (1850 – 1912), български поет, писател и драматург, наричан „Патриарх на българската литература“.**  |
|  | **06.2020г.** | **Работилница „Сръчни ръчички” – деца съживяват старите книги в Детския отдел на библиотеката чрез лепене и подвързване на книжките** |
|  |  |  |
|  |  |  |
|  | **06.2020г.** | **Участие на Ансамбъл „Южняче” в Балкански шампионат по фолклор “Евро фолк – Жива вода” в гр.Хисар** |
|  |  |  |
| **06.2020г.** | **Съвместно с Община Стамболийски организиране и провеждане на ежегодния три-дневен празник по случай ”Свети дух” – Празник на град Стамболийски с участие на различни изпълнители от Общината и гост-изпълнители.** |
|  | **06.2020г.** | **Концертна програма на всички танцьори от Детско-юношески фолклорен танцов ансамбъл „Южняче” и Танцова формация „Траке” пред гражданите на град Стамболийски в рамките на празненствата по случай „Свети дух” – Празника на града** |
|  |
|  | **м.06.2020** | **Организиране на изложба с творби на млади художници от гр.Стамболийски** |
|  | **м.06.2020** | **Участие на Танцова формация „Траке” във фолклорен фестивал „Хоро край поморийския бряг” в гр.Поморие** |
|  | **м.06.2020** | **Участие на Танцова формация „Траке” в Национален фестивал „На армане с тъпане” в гр.Разлог**  |
|  | **м.06.2020** | **Концерт – годишна продукция на Школата по пиано** |
| **юли** |  |  |
|  |  |  |
|  |  |  |
|  | **07.2020г.** | **„Лятна читалня” – четене в библиотеката и в парка пред читалището под мотото „Да бъдем заедно с хубавата детска книга”** |
| **август** | **08.2020г.** | **Организиране на изложба с рисунки „Моят любим герой от приказките” – награждаване на участниците в лятната читалня и конкурса за рисунка** |
|  | **08.2020** | **Участие на танцьорите от Клуб „Траке” в Национален фестивал на фолклорната носия – Жеравна** |
|  | **22-29.****08.2020** | **Участие на Ансамбъл „Южняче” в Международен лагер с Фолклорен фестивал в гр.Аспровалта – Гърция**  |
| **септември** |  |  |
|  | **06.09.2020** | **Отбелязване Денят на Съединението на България** |
|  | **м.09.2020** | **Участие в „Куртово Конаре Фест”– изпълнение на Танцова формация „Траке”** |
|  |  |  |
|  | **09.2020г.** | **„Дарете ваша любима книга на библиотеката” – дарителска кампания на библиотеката** |
|  |  |  |
| **октомври** |  |  |
|  | **10.2020г.** | **Гостуваща театрална постановка**  |
|  | **10.2020г.** | **„Приключенията на Лукчо” - 100 г. от рождението на Джани Родари (1920 – 1980), италиански писател, автор на детска литература. – среща с приказните герои** |
|  |  |  |
|  | **м.10.2020** | **Участие на Танцова формация „Траке” в Международен фолклорен фестивал „Малешево пее и танцува” в с.Микрево, обл.Благоевград** |
|  | **10.2020г.** | **Национална седмица на четенето** |
|  | **м.10.2020** | **Ретроспективна изложба с фотографии от историята и постиженията на двете танцови формации към читалището – Ансамбъл „Южняче” и Танцова формация „Траке”** |
|  | **31.10.2020** | **Тържествен концерт с участието на всички школи, колективи и изпълнители от читалището по случай 1-ви ноември – Денят на народните будители** |
| **ноември** | **01.11.2020г.** | **Изложба детски рисунки по случай 1-ви ноември – Денят на народните будители**  |
|  | **01.11.2020г.** | **Литературна вечер, посветена на Народните будители – „Будителите вчера, днес и утре?”** |
|  | **11.2020г.** | **„Йордан Йовков – учителят по житейска мъдрост” 140 г. от рождението на Йордан Йовков (1880 – 1937), български писател и драматург, класик на българската литература.** |
| **декември** | **01.12.2020г.** | **1-ви декември – Световен ден за борба със СПИН – посещения на горен курс при СУ „Отец Паисий” в библиотеката – раздаване на брошури и дипляни, свързани с борбата срещу СПИН** |
|  | **12.2020г.** | **„Романите на Джейн Остин” - 245 г. от рождението на Джейн Остин (1775 – 1817), английска романистка. Една от най-ярките творци в английската литература от ХVІІІ в.** |
|  | **12.2020г.** | **Коледна изложба на школата по изобразително изкуство** |
|  | **12.2020г.** | **Организиране на благотворителна кампания за дарение на дрехи за деца от дом за временно настаняване гр. Стамболийски по случай Коледните празници** |
|  | **12.2020г.** | **Общинска изложба с изработени от децата на община Стамболийски сурвачки** |
|  | **12.2020г.** | **„Дядо Коледа в библиотеката” – Коледна приказка за малките читатели** |
|  | **12.2020г.** | **Съвместно с Община Стамболийски организиране и провеждане на Коледно тържество пред читалището с раздаване на подаръци от Дядо Коледа за децата от гр.Стамболийски**  |
|  |  |  |

 **Секретар: .............................................**

 **/Ж.Иванова/**